Document ID: 31994R1152

KOMISSION ASETUS (EY) N:o 1152/94,
annettu 20 päivänä toukokuuta 1994,
syötäväksi tarkoitettujen omenoiden tuontia jäsenvaltioihin koskevien tietojen antamisesta komissiolle annetun asetuksen (ETY) N:o 886/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (EY) N:o 3669/93(2), ja erityisesti sen 38 artiklan 1 kohdan,
sekä katsoo, että
komission asetuksessa (ETY) N:o 886/87(3), sellaisena kuin se on viimeksi muutettuna asetuksella (ETY) N:o 1517/89(4), määritetään tiedoksiannot, jotka jäsenvaltioiden on välitettävä komissiolle syötäväksi tarkoitettujen omenoiden tuonnin seuraamiseksi; olisi mukautettava kyseisten tuotteiden tariffinimikettä ottaen huomioon tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteiden I ja II muuttamisesta 14 päivänä heinäkuuta 1992 annetulla komission asetuksella (ETY) N:o 2505/92(5), joka sisältää tällä hetkellä voimassa olevan yhdistetyn nimikkeistön, näille tuotteille käyttöön otettu uusi tariffimerkintä,
tätä asetusta olisi sovellettava asetuksen (ETY) N:o 2505/92 voimaantulopäivästä, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 886/87 1 artiklan ensimmäinen alakohta seuraavasti:
"Jäsenvaltioiden on ilmoitettava komissiolle alkuperämaittain CN-koodiin 0808 10 31, 0808 10 33, 080810 39, 0808 10 51, 0808 10 53, 0808 10 59, 0808 10 81, 0808 10 83 ja 0808 10 89 kuuluvien vapaaseen liikkeeseen luovutettujen syötäväksi tarkoitettujen omenoiden määrät ja arvot."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä toukokuuta 1994.

Labels: 12
3
17
18